बोले- रामायण के साथ भयानक मजाक है ‘आदिपुरुष’​​​​​​​
Adipurush Movie Controversy;  वेटरन एक्टर मुकेश खन्ना ने भी आदिपुरुष पर अपनी प्रतिक्रिया दी है। मुकेश ने कहा कि यह फिल्म रामायण के साथ भयानक मजाक है। मुकेश बोले कि इस फिल्म को देखने के बाद ऐसा लगता है कि ओम को रामायण की कोई जानकारी ही नहीं है।
वेटरन एक्टर मुकेश खन्ना ने भी आदिपुरुष पर अपनी प्रतिक्रिया दी है। मुकेश ने कहा कि यह फिल्म रामायण के साथ भयानक मजाक है। मुकेश बोले कि इस फिल्म को देखने के बाद ऐसा लगता है कि डायरेक्टर ओम राउत को रामायण की कोई जानकारी ही नहीं है।
वहीं राइटर मनोज मुंतशिर को बुद्धिजीवी राइटर कहते हुए मुकेश ने कहा कि उन्होंने तो रामायण को कलयुग में बदल दिया है। सोमवार को मुकेश के अलावा कई और एक्टर्स ने भी फिल्म को लेकर अपने बयान दिए है। सभी ने आदिपुरुष पर कड़ी आपत्ति जताई है।
फिल्म का किसी भी रामायण से कोई लेना-देना नहीं
मुकेश ने अपने यूट्यूब चैनल पर एक वीडियो शेयर करते हुए फिल्म पर बात की। वे बोले- ‘फिल्म में मनोज मुंतशिर के लिखे हुए बेहूदा डायलॉग सुनकर तो ऐसा लगता है कि इस फिल्म का अब तक लिखी गई किसी भी रामायण से कोई लेना-देना ही नहीं है।’
नींद की गोलियों को भी लहूलुहान कर सकती है यह फिल्म
मुकेश ने आगे कहा कि रामायण के लिए आदिपुरुष से बड़ा कोई अपमान नहीं है। वे बोले, ‘बेतुके डायलॉग और नींद लाने वाले स्क्रीनप्ले को मिलाकर एक ऐसी फिल्म बनाई है जो नींद की गोलियों को भी लहूलुहान कर सकती है।’
सिनेमैटिक लिबर्टी चाहिए तो फिक्शनल फिल्म बनाएं
मुकेश ने इस वीडियो में यह भी कहा कि फिल्म को देखकर इतना तो साफ है कि ओम हॉलीवुड की फिल्ममेकिंग से इंस्पायर्ड थे और अगर आपको सिनेमैटिक लिबर्टी चाहिए तो आपको एक फिक्शनल फिल्म बनानी चाहिए। पर आपने भगवान की छवि के साथ मजाक करते हुए ‘आदिपुरुष’ बनाई जाे कि रामायण के साथ एक भयानक मजाक है।
मेकर्स से ज्यादा बच्चों को रामायण की जानकारी है
इसके साथ ही मुकेश ने कहा कि एक बच्चे को भी इस फिल्म के मेकर्स से ज्यादा रामायण की जानकारी होगी। इसके अलावा उन्होंने फिल्म के एक्टर्स को भी क्रिटिसाइज किया। मुकेश को देश का पहला सुपरहीरो शो शक्तिमान बनाने के लिए जाना जाता है। इसके अलावा उन्होंने बीआर चोपड़ा की महाभारत में भीष्म का किरदार भी बखूबी निभाया था।